Barakamon

Barakamon (ばらかもん?) nitu sarial manga Japang nang dikarang wan diilustrasiakan Satsuki Yoshino. Serialisasinya dimulai ulih Square Enix Gangan Online kaluaran Pabruari 2009. Manga ngini mangisahakan kisah Seishū Handa, kaligrafer nang pindah ka Pulau Gotō nang andakannya di subalah barat pasisir Kyūshū, wan bamacam interaksinya lawan bubuhan urang asli pulau ngitu.

Manga nang diulah salain Barakamon, yakni Handa-kun, mulai diulah sarialnya ulih Square Enix Majalah Monthly Shonen Gangan pada kaluaran Nupimbir 2013.[1] Dalam maulah manga pangawan ngitu matan Barakamon, ngini parlu waktu 6 tahun gasan mamfokusakan ka kahidupan Seishū sabagai siswa sakulah manangah. Adaptasinya sabagai anime, talah diumumakan.[2] Funimation talah malisensi sarial ngini gasan panyiaran wan rilis home videonya.[3] Pada Pibruari 2014, Yen Press maumumakan jua bahawa buhuannya malisensi Barakamon dalam kaluaran pirsi Inggiris di Amirika Utara.[4]

Jalan Kisah

Seishū Handa nitu kaligrafer profesional nang masih anum. Wayah saikung kurator nang tatuha daripada inya mangaritik kaligrafinya pas suatu parlumbaan, wan manyambati kaligrafi inya kada orisinil banar ("kaya copybook [/buku cuntuh]"), maka sarik Handa, wan inya pun mancatuk kurator ngitu. Sakira inya kawa bangkit matan sagala kasalahannya, abahnya mangirim inya ka Pulau Gotō gasan mananangakan hati wan pikirannya. Di situ, inya batamu lawan bubuhan urang kampung nang baik, randah hati, lawan kagutung-ruyungan nang tinggi. Tagal, urang sakitar saikit usil, wan kausilan ngini nang maulah hidupnya bawarna. Handapun bainteraksi lawan buhuannya, wan mandapat banyak banar palajaran hidup.

Karaker

Seishū Handa (半田 清舟 Handa Seishū?)
Suara ulih: Daisuke Ono
Umurnya 23 tahun, inya saikung nang lihai kaligrafi. Dikiyau lawan ngaran Sei (清?), wan ulih masyarakat sakitar inya digalari lawan ngaran galaran "Sensei" (先生?). Dipinandui sabagai saikung nang panyarikan, wan saikung urang nang amun babicara pina manyakitakan.
Naru Kotoishi (琴石 なる Kotoishi Naru?)
Suara ulih: Suzuko Hara
7 tahun (di episode-episode awal, umurnya 6 tahun). Inya nitu murid kalas 1 matan SD sapawa, wan katuju manangkapi sarangga.
Miwa Yamamura (山村 美和 Yamamura Miwa?)
Suara ulih: Nozomi Furuki
Murid sakulah manangah bausia 14 tahun. Inya saikit malaki wan inyalah kawannya Tamako wan Naru. Uniknya, Miwa maingkut salah-satu matan 5 kunci rumah Sei. Satu di antara kuncinya hilang di gunung parak balakang rumah, wan ditamuakan ulih Seishū.
Tamako Arai (新井 珠子 Arai Tamako?)
Suara ulih: Rumi Ōkubo
Sama kaya Miwa, inya bausia 14 tahun, wan jua murid sakulah manangah. Inya handak jadi saikung manga-ka/saniman manga.
Hiroshi Kido (木戸 浩志 Kido Hiroshi?)
Suara ulih: Kōki Uchiyama
Anak matan pambakal. Saikung anak SMA nang mandapat nilai tinggi. Dikiyau jua uleh kakawanannya Hiro-nii.
Hina Kubota (久保田 陽菜 Kubota Hina?)
Suara ulih: Rina Endō
Saikung kanakan nang jua marupakan urang asli pulau ngitu wan kawal karibnya Naru. Inya ngini panyupan wan panangisan, maginnya amun hanyar batamu lawan urang asing.
Kentarō Ōhama (大浜 謙太郎 Ōhama Kentarō?)
Suara ulih: Seiya Kimura
Saikung kanakan butak nang batingkah kaya Naru, inya ngini enerjik wan basamangat; rahatan partama kali batamu Seishū, inyapun mancucuk buritnya sampai kasakitan.
Akihiko Arai (新井 明彦 Arai Akihiko?)
Suara ulih: Megumi Han
Inya dangsanak Tamako wan katuju bamain gim. Saikung nang bapamikiran diwasa, wan pina pintar.
Yūjirō Kido (Pambakal) (木戸 裕次郎 (郷長) Kido Yūjirō (Gōchō)?)
Suara ulih: Tanuki Sugino
Pambakal sapawa. Abah matan Hiroshi. Inya dipinandui urang nang payah bahitung amun barisnya dilirit ka bawah - lihati episode partama. Urangnya pina usil, wan sabab ngitulah, inya ditawak Seishuu ka luar rumah, lawan Naru ditawak jua.

Ikkō Sakamoto (Kapala Sakulahan) (坂本 一行 (教頭) Sakamoto Ikkō (Kyōtō)?)
Suara ulih: Fumihiko Tachiki
Kapala sakulahan dasar sapawa nang di situ, Naru basakulah. Inya hubi baruku wan katuju maunjun di kulam kampung sapawa.
Takao Kawafuji (川藤 鷹生 Kawafuji Takao?)
Suara ulih: Junichi Suwabe
Kawan Seishū nang mangganii kaparluan-kaparluan kaligrafi, wan nang lainnya. Buhuannya sudah bakawan matan SMP.
Kōsuke Kanzaki (神崎 康介 Kanzaki Kōsuke?)
Suara ulih: Yūki Kaji
Kaligrafer, inya SMA. Inya maidulaakan Seishū Handa wan mamulai kaligrafinya sacara profesional wayahan malihat partunjukan kaligrafi Seishū.
Kōsaku Kotoishi (Kai Naru) (琴石 耕作 (なるのじいちゃん) Kotoishi Kōsaku (Naru no Jīchan)?)
Suara ulih: Hiroshi Ito
Kai matan Naru ngini, ada pada episode partama. Inya manulung Seishū nang sampai ka pulau ngitu lawan bajalan batis. Maka, si kai mangganiinya satangah jalan, saraya manyambat amun kada diganii inya, pasti inya akan sampai ka tujuan salama satangah hari labih.

Iwao Yamamura (山村 巌 Yamamura Iwao?)
Suara ulih: Atsushi Ono
Abah Miwa. Saikung eksentrik wan mambari takutan, Seishū suah manyambat urang ngini lawan sambatan Yakuza.
Seimei Handa (半田 清明 Handa Seimei?)
Suara ulih: Kōsuke Meguro
Abah Seishū.
Emi Handa (半田 清明 Handa Emi?)
Suara ulih: Yoshino Takamori
Uma Seishū.

Tumbung:Seri manga